钦定古今图书集成/明伦汇编/氏族典/第337卷 > 刘翰
## 钦定古今图书集成/明伦汇编/氏族典/第337卷 > 刘翰

按《宋史刘翰传》：“翰，沧州临津人。世习医业，初摄护国
军节度巡官。周显德初，为翰林医官，加卫尉寺主簿。
太祖北征，命翰从行。建隆初，加朝散大夫、鸿胪寺丞。
乾德初，令太常考较翰林医官艺术，以翰为优。开宝
五年，太宗在藩邸有疾，命翰与马志视之。及愈，转尚
药奉御。后加检校工部员外郎。太平兴国四年，命为”
翰林医官，再加检校户部郎中。雍熙二年，滑州刘遇
疾，诏翰驰往视之。翰还言“遇必瘳”，既而即死，坐责授
和州团练副使。端拱初，起为尚药奉御。淳化元年，复
为医官。卒，年七十二。